Diari Oficial de la Generalitat Valenciana


Sumari del DOGV 7036, del 31-05-2013 (2013/5672)

ORDE 16/2013 de 29 de maig, de la Conselleria d'Economia, Indústria, Turisme i Ocupació, per la qual es regula i convoca el Programa de Tallers d'Ocupació per a l'exercici 2013, com a iniciativa de formació dual en el marc del Pla d'Ocupació Conjunt de les Administracions Públiques Valencianes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7036

Data del DOGV
:   31-05-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/5672


Data del document
:   29-05-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Ordre

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

ORDE 16/2013 de 29 de maig, de la Conselleria d'Economia, Indústria, Turisme i Ocupació, per la qual es regula i convoca el Programa de Tallers d'Ocupació per a l'exercici 2013, com a iniciativa de formació dual en el marc del Pla d'Ocupació Conjunt de les Administracions Públiques Valencianes. [2013/5672]  
Article 1. Objecte de l'orde  
Article 2. Quantia de la subvenció TO  
Article 3. Entitats i organismes promotors beneficiaris de les subvencions  
Article 4. Obligacions de les entitats i organismes promotors, control i publicitat  
Article 5. Destinataris/àries  
Article 6. Duració i contingut del programa  
Article 7. Lloc i termini de presentació de sol·licituds  
Article 8. Documentació que ha d'adjuntar-se a la sol·licitud  
Article 9. Valoració de les sol·licituds  
Article 10. Resolució  
Article 11. Comissió mixta de selecció de participants  
Article 12. Selecció de personal directiu, docent i de suport  
Article 13. Selecció d'alumnes treballadors  
Article 14. Inici dels tallers  
Article 15. Control, assistència i supervisió  
Article 16. Qualitat de la docència  
Article 17. Finalització i memòria  
Article 18. Certificació de la formació  
Article 19. Costos elegibles  
Article 20. Bestreta, pagament i justificació de la subvenció  
Article 21. Rendiments financers  
Article 22. Causes de minoració i de reintegrament de subvencions  
Article 23. Procediment sancionador  
DISPOSICIONS ADDICIONALS  
Primera  
Segona  
Tercera  
Quarta  
Quinta  
DISPOSICIONS FINALS  
Primera  
Segona  
Annex I  
  
El Reial Decret 282/1999, de 22 de febrer, establix el Programa de Tallers d'Ocupació. L'Orde del Ministeri de Treball i Assumptes Socials, de 14 de novembre de 2001, el desenrotlla i establix les bases reguladores de la concessió de subvencions públiques per al mencionat programa.  
L'esmentada Orde del Ministeri de Treball i Assumptes Socials, de 14 de novembre de 2001, té el caràcter de mesura estatal als efectes de la seua aplicació per al conjunt de l'Estat, per part de comunitats autònomes i el Servici Públic d'Ocupació Estatal, en els seus respectius àmbits competencials, en el marc de l'Estratègia Espanyola d'Ocupació 2012-2014, d'acord amb el que establix la disposició final dotze del Reial Decret Llei 3/2012, de 10 de febrer, de mesures urgents per a la reforma del mercat laboral.   
El Pla d'Ocupació Conjunt de les Administracions Públiques Valencianes, en el qual participen la Generalitat, les diputacions provincials i els ajuntaments de la Comunitat Valenciana, té com a objectiu incentivar la creació d'ocupació i fomentar la requalificació de les persones desempleades per mitjà de la racionalització i optimització dels recursos públics que es destinen a la lluita contra la desocupació, per a aconseguir així millorar la seua efectivitat.  
El Pla d'Ocupació Conjunt s'estructura entorn de dos línies d'actuació, l'establiment d'un programa d'incentius per al foment de la contractació dels desempleats per part de les empreses en l'àmbit de la Comunitat Valenciana, i el desenrotllament de programes de tallers d'ocupació, configurats com a programes mixtos d'ocupació i formació, que promoguts per entitats locals tenen com a objectiu incrementar l'ocupabilitat de les persones desempleades de com a mínim vint-i-cinc o més anys, amb la finalitat de facilitar la seua inserció laboral, combinant la formació amb l'ocupació, per mitjà de la realització d'accions formatives en alternança amb la realització d'obres o la prestació de servicis d'utilitat pública o interés social, i prevaldran aquells projectes que vagen encaminats a sectors emergents i d'energies renovables, així com a servicis comunitaris.  
Respectant l'edat mínima dels destinataris d'este programa i amb l'objecte d'adoptar mesures actives i preventives del mercat de treball que donen prioritat als demandants d'ocupació més vulnerables, s'ha optat per establir-ne com a destinataris per al present exercici les persones desempleades de llarga duració, majors de 45 anys, amb càrregues familiars, així com les persones desempleades de llarga duració, amb 25 anys o més, en situació o risc d'exclusió social acreditada pels servicis socials de les administracions públiques.  
Així mateix, es preveu que les entitats promotores siguen entitats locals, els seus organismes autònoms i entitats amb competències en matèria de promoció d'ocupació, que en depenen o s'hi assimilen, amb la finalitat d'aprofitar la seua capacitat d'obrar i econòmica, la seua potencialitat i recursos, i la seua experiència i bones pràctiques.   
Des de l'inici dels tallers d'ocupació, les entitats locals promotores contractaran els alumnes treballadors utilitzant a este efecte com a modalitat contractual la del contracte per a la formació i l'aprenentatge, la qual cosa els permetrà rebre una formació adequada a l'ocupació que han d'exercir que serà conduent a l'obtenció d'un certificat de professionalitat.  
Esta formació en alternança a través dels programes públics d'ocupació-formació constituïx pròpiament un sistema de formació dual, des del moment que permet a la persona treballadora compatibilitzar l'aprenentatge formal amb la pràctica professional en el lloc de treball, i en el moment actual es considera que els tallers d'ocupació, tant per la seua duració com per la configuració de la combinació formació i ocupació, resulten més adequats per al desenrotllament d'una formació dual vinculada al contracte de formació i aprenentatge.  
En este sentit, el Reial Decret 1529/2012, de 8 de novembre, pel qual es desenrotlla el contracte per a la formació i l'aprenentatge i s'establixen les bases de la formació professional dual, en la seua disposició addicional primera, establix particularitats en determinats contractes per a la formació i l'aprenentatge, entre estos, per als que se subscriguen en el marc dels programes de tallers d'ocupació. Entre altres particularitats, exceptua, d'acord amb el que disposa l'apartat 2 de la disposició addicional dènou de l'Estatut dels Treballadors, l'aplicació del límit màxim d'edat i del mínim i màxim de duració establits, respectivament, en l'article 11.2.a) i b) del mencionat Estatut dels Treballadors, i establix, així mateix, que tampoc seran aplicables els límits establits en l'esmentada lletra b) respecte del nombre i duració de les pròrrogues, i la duració dels contractes i les seues possibles pròrrogues s'adequaran a la normativa reguladora dels tallers d'ocupació.  
  
Ja que en l'àmbit de la Generalitat, la gestió d'estos programes públics d'ocupació i formació corresponen a la Conselleria d'Economia, Indústria, Turisme i Ocupació, fent ús de les facultats que em conferix la Llei 5/1958, del Consell i el Decret 188/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, de conformitat amb el Consell Valencià de Formació Professional,  
  
ORDENE  
  
Article 1. Objecte de l'orde  
L'objecte de la present orde és regular i convocar subvencions per a l'exercici 2013 en el Programa de Tallers d'Ocupació (d'ara en avant TO).  
El Programa de TO es configura com un programa mixt d'ocupació i formació que té per objecte millorar l'ocupabilitat de les persones desempleades incloses en els col·lectius a què va dirigit, per mitjà de la realització d'obres o servicis d'interés general i social que possibiliten als alumnes treballadors la realització d'un treball efectiu per mitjà del contracte per a la formació i l'aprenentatge que, junt amb la formació professional ocupacional rebuda, en procure la qualificació professional i n'afavorisca la inserció laboral.  
  
Article 2. Quantia de la subvenció TO  
1. Per a l'exercici 2013 s'establixen les quanties següents:  
- Mòdul A, 3,08 € per alumne i hora.  
- Mòdul B, 0,84 € per alumne i hora.   
- Mòdul C, 1,2 vegades el salari mínim interprofessional, en concepte de salaris d'alumnes treballadors.  
2. Els possibles increments que es puguen produir en els mencionats costos salarials aniran a càrrec de l'entitat beneficiària.  
3. L'import total de la subvenció, calculada d'acord amb els criteris anteriors, en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, nacionals o internacionals, supere el cost del projecte.  
  
Article 3. Entitats i organismes promotors beneficiaris de les subvencions  
Podran promoure els projectes de TO i ser beneficiàries de les subvencions regulades per mitjà de la present orde les entitats locals, els seus organismes autònoms i entitats amb competències en matèria de promoció d'ocupació, dependents o assimilats a estes, la titularitat de les quals corresponga íntegrament a les mencionades entitats locals.   
Les entitats i organismes promotors hauran de reunir tots els requisits legalment establits, i els especificats en la present orde, per a realitzar l'activitat, hauran d'acreditar la seua competència per a l'execució de les corresponents obres o servicis i disposar de la capacitat tècnica i de gestió suficients.   
No podran obtindre la condició de beneficiari o entitat col·laboradora aquelles entitats en les quals concórrega alguna de les circumstàncies a què es referix l'article 13, apartats 2 i 3, de la Llei 38/2003, de 17 de novembre, General de Subvencions.  
  
Article 4. Obligacions de les entitats i organismes promotors, control i publicitat  
Sense perjuí de les obligacions específiques que les administracions competents imposen a les entitats i organismes promotors, estos quedaran obligats, com a beneficiaris de les subvencions previstes en la present orde a:  
a) Sotmetre's a les actuacions de comprovació, a efectuar per la conselleria competent en matèria de formació professional per a l'ocupació, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, aportant tota la informació que li siga requerida en l'exercici de les actuacions anteriors, d'acord amb el que preveuen els articles 45 i 46 de la LGS.  
b) Conservar els documents justificatius de l'aplicació dels fons rebuts, incloent-hi els documents electrònics, mentres puguen ser objecte d'actuacions de comprovació i control durant un període mínim de tres anys a partir del tancament del Programa Operatiu del Fons Social Europeu per al període 2007-2013.  
c) Per tractar-se d'ajudes susceptibles de ser cofinançades pel Fons Social Europeu, subjectar-se al que preveu el Reglament (CE) número 1828/2006, de la Comissió, de 8 de desembre de 2006, pel qual es fixen les normes de desplegament del Reglament (CE) número 1083/2006, del Consell, d'11 de juliol de 2006. Entre les esmentades normes cal destacar que la concessió de la subvenció implica l'acceptació de ser inclòs en una llista que es publicarà de forma electrònica o per qualsevol altre mitjà, en la qual figuraran els beneficiaris, l'operació finançada i l'import de l'ajuda. Així mateix, haurà d'informar-se l'alumnat i publicitar amb caràcter general que el projecte el finança el Fons Social Europeu, la conselleria competent en matèria de formació professional per a l'ocupació de la Generalitat i el Ministeri d'Ocupació i Seguretat Social (Servici Públic d'Ocupació Estatal). Amb este fi hauran d'incloure's els respectius logotips en el material que s'utilitze per a la difusió: material formatiu, cartelleria, fullets, pàgina web, etc.  
d) Portar compte separat de la subvenció concedida, obrir els subcomptes necessaris d'ingressos i gastos per cada acció subvencionada, i assignar en els subcomptes de gastos, si és el cas, la part corresponent de gastos comuns imputada a l'acció subvencionada. En el cas d'entitats subjectes a comptabilitat pública, esta obligació s'adequarà als sistemes de comptabilització corresponents.  
e) No percebre cap alguna de l'alumnat.  
f) Trobar-se al corrent de les seues obligacions tributàries i davant de la Seguretat Social tant en la data de concessió com en la de pagament.  
g) Comunicar a l'òrgan concedent l'obtenció d'altres subvencions, ajudes, ingressos o recursos que financen les activitats subvencionades.  
  
Article 5. Destinataris/àries  
Seran destinataris d'este programa els col·lectius següents considerats prioritaris:  
1. Persones desempleades de llarga duració que siguen majors de 45 anys i tinguen càrregues familiars.  
2. Persones desempleades de llarga duració, amb 25 anys o més, en situació o risc d'exclusió social acreditada pels servicis socials de les administracions públiques.  
  
Article 6. Duració i contingut del programa  
1. Els tallers d'ocupació tindran una duració d'un any. L'alumnat serà contractat per les entitats i organismes promotors utilitzant exclusivament el contracte per a la formació i l'aprenentatge regulat en l'article 11.2 del Text Refós de la Llei de l'Estatut dels Treballadors i desplegat per Reial Decret 1529/2012, de 8 de novembre, i tindrà per objecte la qualificació professional dels treballadors en un règim d'alternança d'activitat laboral retribuïda en una empresa amb activitat formativa. La duració dels contractes de treball subscrits amb els alumnes treballadors no podrà excedir la data de finalització del projecte.  
  
2. Els alumnes treballadors rebran formació professional per al treball relacionada amb l'ocupació a exercir. Esta formació s'adequarà, en funció de l'ofici o lloc de treball a exercir, als continguts establits en la normativa reguladora dels certificats de professionalitat, d'acord amb el que establix la Llei Orgànica 5/2002, de 19 de juny, de les Qualificacions i de la Formació Professional i d'acord amb el que preveu l'article 28 del Reial Decret 395/2007, de 23 de març, pel qual es regula el subsistema de formació professional per a l'ocupació. Així mateix, s'impartirà formació complementària de caràcter modular, relacionada amb l'alfabetització informàtica, sensibilització mediambiental i prevenció de riscos laborals, a més, i en funció del projecte, podran impartir-se altres mòduls complementaris, com ara idiomes o treball en equip.   
  
3. Per als alumnes que no hagen aconseguit els objectius de l'Educació Secundària Obligatòria, previstos en la normativa vigent en matèria d'educació, i de conformitat, així mateix, amb el que establix l'article 23.2, així com l'article 11.2.e del Text Refós de la Llei de l'Estatut dels Treballadors, s'organitzaran programes específics a fi de completar la mencionada educació i proporcionar-los una formació bàsica i professional que els permeta incorporar-se a la vida activa o prosseguir els seus estudis en les distintes ensenyances regulades en les normes educatives vigents.  
4. El que disposa el paràgraf anterior no serà aplicable als que posseïsquen el títol de Graduat en ESO.  
5. Quan en el projecte participen alumnes treballadors immigrants, la conselleria competent en matèria de formació per a l'ocupació podrà establir la necessitat que s'impartisca, dins d'esta formació bàsica, un mòdul formatiu per a facilitar la seua integració sociolaboral d'acord amb els programes que, a este efecte, establisca la Generalitat.  
  
6. Els alumnes rebran durant tot el procés formatiu orientació, assessorament i informació laboral i professional, així com formació empresarial, per part de les entitats i organismes promotors.  
  
7. Una vegada finalitzats els projectes, les entitats i organismes promotors prestaran assistència tècnica als alumnes participants tant per a la busca d'ocupació per compte d'altri com per a l'establiment per compte propi, de manera individual o en projectes d'economia social, durant un període de com a mínim 6 mesos des de la finalització dels projectes.  
  
Article 7. Lloc i termini de presentació de sol·licituds  
Les sol·licituds es presentaran en imprés normalitzat, junt amb la documentació específica, en les direccions territorials competents en la matèria de formació professional per a l'ocupació, sense perjuí de poder presentar-la en els altres llocs previstos en l'article 38 de la Llei 30/1992, incloent-hi si és el cas la tramitació telemàtica.  
El termini de presentació serà de 30 dies naturals comptats a partir de l'endemà de ser publicada en el Diari Oficial de la Comunitat Valenciana.  
  
Article 8. Documentació que ha d'adjuntar-se a la sol·licitud  
Les sol·licituds aniran acompanyades de la documentació següent utilitzant, si és el cas, els models normalitzats disponibles en la pàgina web de la conselleria competent en matèria de formació professional per a l'ocupació, Secretaria Autonòmica de Formació i Ocupació:  
a) Sol·licitud, efectuada pel o per la representant legal de l'ens promotor.  
b) Documentació identificativa de la personalitat jurídica del/ de la sol·licitant i acreditativa de poder suficient i subsistent per a actuar en nom i representació de les entitats i organismes promotors.  
c) Declaració responsable de l'entitat o organisme promotor del fet que complix amb els requisits establits en l'article 13 de la Llei 38/2003, de 17 de novembre, General de Subvencions.  
d) Documentació d'identificació fiscal del o de la sol·licitant.  
e) Autorització expressa per a obtindre a través de tècniques electròniques, informàtiques o telemàtiques, les dades acreditatives del fet que l'entitat o organisme sol·licitant es troba al corrent del compliment de les seues obligacions tributàries amb la hisenda estatal i amb la hisenda autonòmica valenciana, així com de les seues obligacions amb la Seguretat Social. En qualsevol altre cas, hauran d'aportar-se certificats originals positius, o còpia compulsada, de l'Agència Estatal de l'Administració Tributària, de la Conselleria d'Hisenda i Administració Pública i de la Tresoreria General de la Seguretat Social, expressiva d'estar al corrent en el compliment de les obligacions fiscals i amb la Seguretat Social, la validesa de la qual haurà d'estendre's a la data d'atorgament de l'ajuda.  
f) Document acreditatiu de l'últim abonament de l'Impost d'Activitats Econòmiques (IAE), o declaració responsable de la seua exempció o no-subjecció.  
g) Certificació acreditativa del finançament d'aquella part del cost del projecte no subvencionada, entenent-se que queda per compte del beneficiari la diferència de finançament necessari per a la total execució de l'activitat subvencionada, segons el que establix l'article 32.2 del Reglament de la Llei General de Subvencions. El seu incompliment serà tingut en compte com a causa de minoració.  
h) En el cas que els ens promotors no siguen entitats públiques, documentació acreditativa de la personalitat jurídica.  
i) Declaració responsable de l'entitat sol·licitant sobre el compliment de la normativa sobre integració laboral de persones amb discapacitat o, si és el cas, l'exempció de la mencionada obligació, segons el que establix el Decret 279/2004, de 17 de desembre, del Consell.  
j) Documentació acreditativa de la titularitat jurídica de l'objecte d'actuació i de la seua disponibilitat per a l'execució de l'obra o servici previstos. En el cas de titularitat privada, escriptura pública de cessió per a ús públic per un termini no inferior a 25 anys. L'Administració podrà eximir d'este requisit, i substituir-lo per l'autorització dels titulars, determinades entitats pel caràcter social de l'obra o servici que s'haja de realitzar, i les circumstàncies hauran quedar degudament acreditades en l'expedient.  
k) Fitxa de domiciliació bancària del compte específic al qual la conselleria competent en matèria de formació professional per a l'ocupació transferirà els fons en el cas de ser aprovat el projecte, així com certificació de l'obertura d'este.  
l) Projecte relatiu a l'obra que s'ha de realitzar, el contingut mínim del qual consistirà en una memòria en què s'arreplegaran els aspectes següents:  
- Denominació i dades d'identificació del projecte i de l'entitat promotora.  
- Descripció detallada de l'obra o servici que s'haja de realitzar. Depenent de l'obra que s'ha de realitzar, haurà d'acompanyar-se d'un projecte bàsic o projecte tècnic complet firmat per tècnic/a competent. En tot cas, si es tracta d'un projecte bàsic, haurà de contindre almenys una memòria descriptiva, unitats d'obra, plans generals i pressupost amb estimació global per capítols.   
m) Projecte de pla formatiu per especialitats i en relació amb el projecte d'obra o servici que s'haja de realitzar, de manera que s'establisca la coherència entre les especialitats formatives sol·licitades, el pla formatiu per especialitats i les unitats d'obra o servicis. Els itineraris formatius s'adequaran, en la mesura que siga possible, al que establixen els reials decrets dels corresponents certificats de professionalitat.   
  
Així mateix, en el projecte de pla formatiu s'especificaran també els aspectes següents:  
- Descripció i justificació que les instal·lacions, equip didàctic i material fungible són els idonis per a la formació de l'alumnat i per a la realització del pla formatiu. Entre els mitjans previstos per a la formació dels alumnes es disposarà d'accés a Internet a través d'una connexió de banda ampla, així com l'equipament informàtic i de projecció audiovisual necessari per a la utilització d'este recurs en les aules. Si l'ens promotor no disposa d'una connexió de banda ampla, la seua alta podrà ser imputada a la subvenció en l'apartat de gastos de formació i funcionament.  
- Data prevista per al començament del projecte i duració.  
- Pressupost de gastos que expressen els costos màxims totals derivats de la contractació del personal directiu, docent i de suport, costos màxims totals derivats del funcionament i gestió del projecte i costos màxims totals derivats de la contractació d'alumnes. Tots els costos es presentaran subdividits per fases àrees.  
- Pressupost d'ingressos que comprendrà la subvenció que se sol·licita, la part finançada per aportacions de l'entitat promotora o d'altres institucions o organismes i, si és el cas, ingressos previstos com a conseqüència de l'alienació de béns produïts o servicis prestats pel projecte. Es faran constar expressament, si és el cas, les aportacions o els ingressos que disminuïsquen l'import de la subvenció que s'haja de sol·licitar.  
- En el cas d'entitats d'àmbit supramunicipal, anàlisi de l'impacte socioeconòmic del projecte en el conjunt total del corresponent àmbit territorial de l'entitat promotora, especialment sobre l'ocupació.  
  
No serà necessària la presentació del projecte relatiu a l'obra quan el mencionat document s'haja presentat en els dos exercicis anteriors i no hi existisca cap variació. En tot cas, el projecte presentat en exercicis anteriors haurà de ser complet, i reunir tots els requisits, i l'ens promotor haurà de fer constar l'expedient i la data en què van ser presentats.  
  
En el cas d'impossibilitat d'obtindre'l o que l'òrgan competent considere que el projecte presentat ha d'actualitzar-se en qualsevol dels seus continguts, es podrà requerir al/a la sol·licitant la millora o la nova presentació. Tot això d'acord amb el que preveu l'article 23.3 de la Llei 38/2003, General de Subvencions, i l'article 35 de la Llei 30/1992, de Règim Jurídic de les Administracions Públiques i del Procediment Administratiu Comú.  
Este projecte haurà de presentar-se en suport paper i informàtic junt amb la sol·licitud de la subvenció.  
n) Informe sobre les estratègies de desenrotllament i perspectiva d'ocupació dels beneficiaris del projecte.  
o) Voluntàriament es podrà aportar documentació acreditativa de la inserció laboral d'alumnes en les dos últimes convocatòries.  
  
Article 9. Valoració de les sol·licituds  
1. Rebudes les sol·licituds correspon a la respectiva direcció territorial la instrucció i la comprovació que reunixen tots els requisits i la documentació exigida en l'article anterior.  
A fi de valorar les sol·licituds, es crearà una comissió de valoració que analitzarà totes les sol·licituds que complisquen les condicions previstes en el paràgraf anterior, aplicant els criteris previstos en l'annex I a esta orde.  
La seua composició serà la següent :  
- Un/a president/a, que serà el/la subdirector/a general competent en matèria de formació professional per a l'ocupació, o persona en qui delegue.   
- Els/les directors/es territorials competents en matèria de formació professional per a l'ocupació, o persona en qui delegue.  
- Exercirà les funcions de secretari/ària, amb veu però sense vot, el/la cap del Servici de Gestió de la Formació Professional per a l'Ocupació.  
El seu funcionament es regirà pel règim previst per als òrgans col·legiats en el capítol II del títol II de la Llei 30/92, de Règim Jurídic de les Administracions Públiques i del Procediment Administratiu Comú.  
  
2. En la selecció de projectes prevaldran aquells que vagen encaminats a:  
- Sectors emergents i d'energies renovables, així com servicis comunitaris:   
Gestió de residus.  
Gestió d'aigües.  
Instal·lació d'energia fotovoltaica.  
Aïllament tèrmic d'edificis.  
Promoció i desenrotllament turístic.  
Atenció de xiquets.  
Atenció geriàtrica.  
Ajuda a jóvens en dificultats i amb desarrelament social.  
Atenció sociosanitària.  
- Servicis d'oci i culturals:  
Rehabilitació del patrimoni artístic, històric, cultural o natural.  
  
Protecció i manteniment de zones naturals.  
Desenrotllament cultural i local.  
3. Realitzades les valoracions, que hauran d'estar suficientment motivades, s'emetrà un informe amb el resultat, en què s'indicaran els factors o criteris tinguts en compte en la valoració i la seua aplicació concreta.  
4. En el cas que queden sol·licituds presentades a l'empara de la present orde de convocatòria, valorades positivament d'acord amb el procediment establit, i que no hagen pogut ser ateses per falta de disponibilitat pressupostària, estes es constituiran en llista de reserva degudament ordenada, i podran ser resoltes favorablement en la mesura que es dispose de crèdit en la línia pressupostària corresponent com a conseqüència de renúncies a subvencions concedides, o ampliacions pressupostàries d'acord amb el que preveuen les disposicions d'esta orde.  
  
5. A la vista de l'expedient i de l'informe de valoració, l'òrgan instructor formularà la proposta de resolució.  
  
Article 10. Resolució  
1. Vista la proposta de l'òrgan instructor, el/la director/a general competent en matèria de formació professional per a l'ocupació dictarà la resolució procedent per delegació del/de la conseller/a competent en esta matèria.  
2. El termini per a resoldre i notificar les sol·licituds serà de 6 mesos comptats a partir de la publicació d'esta orde.  
3. Transcorregut el termini anterior sense que s'haja dictat i notificat resolució expressa, es considerarà desestimada la sol·licitud per silenci administratiu, sense perjuí que subsistisca l'obligació legal de resoldre.  
4. Les resolucions de concessió, seran motivades i determinaran, a més de l'objecte, condicions i finalitat de la subvenció concedida, la duració dels tallers, la quantia concedida i els compromisos de gasto imputables a cada exercici que s'estenguen.  
5. A la resolució de concessió s'adjuntarà la designació del tècnic/a d'enllaç que actuarà com a interlocutor/a entre l'entitat i l'Administració, nomenat/ada pel/per la cap del Servici Territorial de Formació Professional.  
6. La conselleria competent en matèria de formació professional per a l'ocupació donarà compte al Consell Valencià de Formació Professional i publicarà en el Diari Oficial de la Comunitat Valenciana, d'acord amb el que preveu l'article 18 de la llei 38/2003, General de Subvencions, la relació dels sol·licitants a qui es concedix la subvenció, amb indicació de la quantitat concedida i la finalitat de la subvenció.  
  
  
Article 11. Comissió mixta de selecció de participants  
1. La selecció dels alumnes treballadors, així com la del director/a, la dels docents i personal de suport d'estes, serà efectuada per una comissió mixta que es constituirà per a este fi amb la participació de representants de l'entitat promotora i de l'administració competent en matèria d'ocupació-formació, que presidirà l'esmentada comissió i que tindrà vot de qualitat per al cas d'empat.  
2. La comissió mixta podrà establir o completar les seues pròpies normes de funcionament, d'acord amb el que disposa l'article 22.2 de la Llei 30/1992, de 26 de novembre. Així, establirà els criteris per a la realització de la selecció, d'acord amb el que establix esta orde i instruccions que la despleguen, procurarà la major adaptabilitat dels seleccionats a les especialitats convocades, considerant si és el cas la formació prèvia d'estos, i a les particulars circumstàncies de dificultat d'estes; alçarà acta per duplicat de la constitució del grup mixt i de la determinació dels criteris de selecció que es faran públics per a coneixement de tots els interessats, i tindrà en compte en la selecció del personal directiu, docent i de suport que els mencionats criteris responguen als principis que assenyala la Llei 7/2007, de 12 d'abril, de l'estatut Bàsic de l'Empleat Públic.   
  
3. Els criteris de selecció que utilitze la comissió mixta tindran en compte l'Estratègia Europea per a l'Ocupació, el Programa Nacional de Reformes, els col·lectius que específicament es determinen en la distribució de fons a les comunitats autònomes, així com les directrius establides a este efecte per la direcció general competent en matèria de formació professional per a l'ocupació.  
4. Les incidències i reclamacions que es puguen suscitar, derivades dels processos de selecció, seran resoltes per la comissió mixta, sense que càpia ulterior recurs en via administrativa.  
5. Finalitzat el procés de selecció, la comissió mixta prepararà la relació de seleccionats, personal directiu, docent i de suport, alçarà acta per duplicat de les actuacions realitzades i traslladarà un exemplar a l'entitat promotora, per al seu ompliment, i un altre a la direcció territorial competent en matèria de formació professional per a l'ocupació.  
  
  
Article 12. Selecció de personal directiu, docent i de suport  
1. Per a la selecció del personal directiu, docent i de suport dels tallers d'ocupació, la comissió mixta establirà el procediment de selecció que s'ha de seguir, incloent-hi els criteris de baremació dels mèrits, utilitzant-se preferentment l'oferta d'ocupació elaborada per la comissió esmentada, i tramitada pel centre SERVEF que corresponga, convocatòria pública o ambdós, i tenint en compte en la selecció que els dits criteris responguen als principis que assenyala la Llei 7/2007, de 12 d'abril, de l'Estatut Bàsic de l'Empleat Públic. Així mateix, podran incorporar-se al procés de selecció les persones incloses prèviament en fitxers d'experts existents.   
- En el cas de directors/es de projectes, estos hauran de comptar, almenys, amb titulació universitària de grau mitjà.  
- Per als professors/es, estos hauran de comptar, almenys, amb titulació universitària de grau mitjà (es podrà exigir una titulació determinada en els llocs que ho requerisquen).  
- Per als monitors/es, estos hauran de comptar com a mínim amb el títol de Graduat en Educació Secundària o Graduat Escolar, o experiència professional com a oficial de 1a (es podrà exigir una titulació determinada en els llocs que ho requerisquen).  
- Per als professors/es de suport, s'exigirà com a mínim la titulació de professor de Primària o diplomat, amb CAP o amb un mínim de 300 hores de formació metodològica.  
- Per als auxiliars administratius, s'exigirà com a requisit mínim FP I / cicle de grau mitjà en l'especialitat, o haver realitzat amb aprofitament alguna acció formativa relacionada amb les especialitats, segons el fitxer d'especialitats del SPEE, de l'Àrea Professional d'Administració i Gestió, pertanyent a la família professional de la mateixa denominació, o Graduat en Educació Secundària o Graduat Escolar amb experiència en auxiliar administratiu d'almenys 12 mesos.  
  
2. Siga quin siga el sistema de selecció utilitzat, se seguiran els criteris, procediments i barem establits per a estes ofertes d'ocupació, per la qual cosa no serà aplicable la normativa establida per als procediments de selecció de personal de les distintes administracions públiques, encara que l'entitat promotora siga un organisme públic. En este últim cas, el personal seleccionat no es considerarà inclòs en les corresponents plantilles o relacions de llocs de treball, per la qual cosa no serà necessària per a la seua cobertura oferta d'ocupació pública prèvia.  
  
  
  
Article 13. Selecció d'alumnes treballadors  
1. La selecció dels alumnes treballadors serà precedida, en tot cas, de la tramitació d'oferta de servicis formatius pel corresponent centre SERVEF.  
2. Els candidats, en el moment de la selecció, hauran de complir, a més dels requisits de situació administrativa i d'edat establits en la present disposició, aquells derivats de la normativa d'aplicació per a formalitzar un contracte per a la formació i l'aprenentatge a fi de poder accedir a la fase de formació en alternança, segons el que disposa la present orde. Així mateix, quan les especialitats previstes en el projecte exigisquen una formació específica prèvia de caràcter general o en alguna matèria específica, serà necessari que l'acrediten.  
  
3. L'alumnat treballador seleccionat haurà de mantindre els requisits de selecció en el moment de la seua incorporació al taller d'ocupació.  
  
Article 14. Inici dels tallers  
1. En tot cas els tallers hauran d'iniciar-se abans del 31 de desembre de 2013 i hauran de finalitzar abans del 31 de desembre de 2014.  
2. Abans d'iniciar l'acció formativa, l'entitat beneficiària haurà de comunicar de forma fefaent al tècnic d'enllaç la data d'inici de cada taller, amb indicació de l'horari, lloc d'impartició, nombre d'alumnes que comencen i la relació nominal dels/de les professors/es o tutors/es amb l'acreditació de la titulació exigida en el programa formatiu que es va incloure en el projecte.  
3. En el termini de 15 dies des de la data d'inici del taller es presentarà en la direcció territorial corresponent la documentació següent:  
  
- Declaració responsable i/o certificacions a què es referix l'article 8 de la present orde, en el cas que no estiguen en vigor les ja aportades.  
  
- Memòria justificativa del compliment de la normativa vigent d'acord amb el que preveu la Llei de Prevenció de Riscos Laborals i l'Estatut dels Treballadors. A este efecte, l'ens promotor haurà d'elaborar una avaluació dels llocs de treball que ocuparan els alumnes treballadors en els contractes formatius, en què farà referència concreta al compliment del que preveu l'article 27 de l'esmentada norma en relació amb protecció del treball dels menors.  
- En el cas que els projectes a realitzar impliquen especialitats per a les quals haja sigut necessari un projecte bàsic d'obres o un projecte tècnic complet, l'ens promotor haurà de presentar també una certificació acreditativa del fet que les obres són dirigides pel/per la tècnic/a competent en cada cas.  
- Sol·licitud de bestreta, acompanyada de l'aval bancari, quan siga procedent.   
- Els documents que s'indiquen en les resolucions aprovatòries corresponents, si és el cas.  
  
Article 15. Control, assistència i supervisió  
1. El seguiment i supervisió dels tallers estarà a càrrec, al llarg de tota l'acció formativa, del personal de la conselleria competent en matèria de formació professional per a l'ocupació. L'entitat beneficiària facilitarà el seguiment i control del desenrotllament dels tallers d'acord amb les instruccions que li seran notificades amb anterioritat a l'inici del curs, i comunicarà les incidències que es produïsquen en el desenrotllament de l'actuació subvencionada.  
2. Qualsevol modificació sobrevinguda en les condicions d'execució, com ara canvis de calendaris, horaris, professors/es, etc. d'escàs nivell o abast i sense la consideració d'irregularitat descrita en el punt següent, haurà de ser sol·licitada per l'entitat prèviament a la seua posada en pràctica. Perquè siga autoritzada pel/per la cap del servici territorial corresponent serà necessari un informe previ del/de la tècnic/a d'enllaç.  
3. Amb un informe previ del/de la cap del servici corresponent, el/la director/a general competent en matèria de formació per a l'ocupació o el/la subdirector/a general competent en l'esmentada matèria, indistintament, procedirà a la suspensió cautelar del desenrotllament de l'acció subvencionada quan:  
- No estiga en funcionament.  
- El personal tècnic docent o l'alumnat no estiguen presents en el desenrotllament de l'actuació.  
- El personal docent no responga al perfil assenyalat en cada un dels respectius programes formatius, o que haja sigut objecte de valoració.  
  
- L'alumnat estiga sent dedicat a funcions diferents de les previstes en el projecte.  
- El material de consum o els equips/dotacions no es corresponguen amb els descrits en el projecte.   
- El nombre d'alumnes assistents siga inferior a la mitat del nombre d'alumnes indicat en la resolució de concessió de la subvenció.  
  
- Qualsevol altra causa greu que afecte el normal desenrotllament de l'acció subvencionada.  
  
Article 16. Qualitat de la docència  
Durant la impartició del taller es demanarà l'opinió de l'alumnat sobre la docència que està rebent. L'entitat subvencionada facilitarà l'accés i realització de les proves oportunes i serà informada del contingut i resultat d'estes.  
  
Article 17. Finalització i memòria  
L'entitat beneficiària de la subvenció haurà d'aportar una memòria en el termini de 15 dies naturals des de la finalització de cada taller davant de la direcció territorial corresponent, que incloga un informe del progrés dels alumnes que han seguit el programa i una valoració general i propostes per a la seua millora.  
  
Article 18. Certificació de la formació  
1. Al terme de la seua participació en un TO els alumnes rebran un certificat, expedit per l'entitat promotora, en els termes arreplegats en l'article 11.2.e del Text Refós de la Llei de l'Estatut dels treballadors.  
  
2. La formació adquirida pels alumnes serà objecte d'acreditació, per mitjà de certificat d'aprofitament, per part de la conselleria competent en matèria de formació professional per a l'ocupació, amb detall d'hores, àrees o mòduls superats amb avaluació positiva.  
3. Si la formació impartida es correspon totalment o parcialment amb un certificat de professionalitat, s'emetrà el certificat de professionalitat o acreditació parcial acumulable que corresponga.  
  
Article 19. Costos elegibles  
1. Les subvencions per als TO es calcularan per a cobrir els diferents gastos i aconseguiran els conceptes següents:  
A) Costos salarials del personal directiu docent i de suport (mòdul A)  
B) Costos de formació i manteniment (mòdul B)  
C) Salaris dels alumnes (mòdul C)  
2. El mòdul A inclou tots els costos salarials del personal directiu, docent i de suport, així com els costos de les quotes a càrrec de l'ocupador a la Seguretat Social per tots els conceptes, desocupació, Fons de Garantia Salarial i formació professional. Per al càlcul d'este mòdul es considera una ràtio d'un docent a jornada completa per cada 8 alumnes.  
3. El mòdul B compensarà els gastos de manteniment, mitjans didàctics, material escolar, material de consum, amortització d'equips, lloguer de maquinària i equips i altres gastos de funcionament.  
4. El mòdul C inclou el salari derivat del contracte de formació que d'acord amb el que preveu l'Estatut dels Treballadors subscriurà cada alumne amb l'ens promotor, i es finançarà amb el 120 % del salari mínim interprofessional. Així mateix, se subvencionaran també la totalitat de les quotes a càrrec de l'ocupador, corresponents a la Seguretat Social, Fons de Garantia Salarial i Formació Professional establides per als dits contractes en la seua normativa específica.  
  
Article 20. Bestreta, pagament i justificació de la subvenció  
1. Es podrà sol·licitar una bestreta en la quantia legalment permesa, presentant el corresponent aval bancari, llevat que l'entitat beneficiària estiga exempta d'esta obligació.   
2. Rebuda la documentació d'inici, el/la conseller/a competent en matèria de formació professional per a l'ocupació, o òrgan en què delegue, podrà anticipar als ens promotors el 100 % de l'import de la subvenció amb la sol·licitud prèvia. Amb este fi, els beneficiaris hauran de disposar d'un compte bancari específic al qual es transferirà l'import total o parcial, segons siga procedent, de la subvenció concedida. El compte aportat amb la documentació de sol·licitud servirà a l'esmentat objecte.  
3. En els dos mesos següents a la finalització es remetran els justificants dels pagaments efectuats amb especificació de l'import corresponent a cada una de les partides subvencionades, i s'utilitzarà per a això el programa informàtic e-SIDEC, o aquell que, per a anàloga finalitat, li facilite la conselleria competent en matèria de formació professional per a l'ocupació:  
a) Gastos de personal: la seua justificació s'efectuarà amb la presentació d'una relació completa del personal contractat segons model normalitzat, la còpia de les nòmines mensuals de tots els treballadors, TC1 i TC2.  
b) Costos de formació i manteniment: la seua justificació s'efectuarà per mitjà de la presentació de factures i la resta de documents de valor probatori equivalent amb validesa en el tràfic jurídic mercantil o amb eficàcia administrativa.  
c) Salaris dels alumnes treballadors: la seua justificació s'efectuarà amb la presentació de la relació nominal dels alumnes, segons el model normalitzat, la còpia de les nòmines mensuals de tots els alumnes/treballadors, els TC1 i TC2.  
Als efectes d'acreditació del pagament s'utilitzarà, en tot cas, el comprovant de transferència pertinent, assentament bancari o càrrec en compte.  
S'indicaran els criteris de repartiment dels costos incorporats a la relació de gastos, abans esmentada, que haurà de contindre prou nivell de detall perquè els corresponents justificants puguen ser considerats com a vàlids.  
Identificació del subcompte d'ingressos on es comptabilitza la subvenció concedida. Relació de subcomptes de gastos utilitzats per a la gestió de la subvenció.  
En el cas d'entitats subjectes a comptabilitat pública, s'aportarà la identificació en el sistema comptable dels projectes d'ingressos i gastos pels quals s'efectua la comptabilització de la subvenció.  
4. En tot cas la justificació dels gastos subvencionats i l'aportació econòmica de l'entitat, si és el cas, s'efectuarà d'acord amb el que preveu l'article 30 de la Llei 38/2003, de 17 de novembre, General de Subvencions, i d'acord amb les indicacions que la conselleria competent en matèria de formació professional per a l'ocupació puga proporcionar en cada cas per a justificar que la subvenció concedida s'acomoda a les condicions imposades i a la consecució dels objectius previstos en l'acte de concessió d'esta.  
5. En el termini de 3 mesos des de la finalització del projecte, es dictarà la corresponent resolució de liquidació, que determinarà la procedència del reintegrament de les quantitats anticipades que no s'hagen aplicat al fi per al qual es va concedir la subvenció, així com els corresponents interessos de demora, si és el cas.   
6. Es considerarà gasto subvencionable aquell que, de manera indubtable, responga a la naturalesa de l'activitat subvencionada i haja sigut efectivament pagat amb anterioritat a la finalització del període de justificació establit en l'article anterior.  
Als efectes del que preveu l'article 73 del Reial Decret 887/2006, de 21 de juliol, pel qual s'aprova el Reglament de la Llei General de Subvencions, haurà de constar en els justificants originals el número d'expedient, la quantia imputada i el percentatge de cofinançament comunitari, si és el cas. La mencionada dada serà incorporada pel/per la beneficiari/ària per mitjà d'estampillament sobre l'original del document.  
  
Article 21. Rendiments financers  
D'acord amb el que preveu l'article 19.5 de la Llei 38/2003, de 17 de novembre, General de Subvencions, els rendiments financers que es generen pels fons lliurats als/a les beneficiaris/àries, no incrementaran l'import de la subvenció concedida, per raó de a l'escassa quantia d'estos i la dificultat de la seua aplicació a les activitats subvencionades i del seu seguiment i control.  
  
Article 22. Causes de minoració i de reintegrament de subvencions  
1. Donaran lloc a l'obligació de reintegrar, totalment o parcialment, les quantitats percebudes, així com l'exigència de l'interés de demora des de la data del pagament de la subvenció fins que s'acorde la procedència del reintegrament d'esta, les causes d'invalidesa de la resolució de concessió, arreplegades en l'article 37 de la Llei 38/2003, de 17 de novembre, General de Subvencions, i qualsevol altre motiu que perjudique el fi últim pel qual la subvenció haja sigut concedida.  
2. En el cas d'incompliment de l'aportació per part de l'ens promotor de la quantitat que van certificar, es minorarà la part no justificada.  
  
3. En el cas d'incompliments parcials es determinarà la quantitat que ha de reintegrar el/la beneficiari/ària atenent el principi de proporcionalitat en funció dels costos justificats i les actuacions acreditades, de conformitat amb el que disposa el número 2 de l'article 37 de la Llei 38/2003, de 17 de novembre, General de Subvencions, en relació amb la lletra n), de l'apartat 3 de l'article 17 de la mencionada llei.   
4. En este supòsit i sempre que no s'haja produït un incompliment de la finalitat per a la qual es va atorgar la subvenció i es produïsca el reintegrament voluntari dels fons percebuts i no utilitzats, no serà procedent exigir cap reintegrament, atés que l'entitat ja va tornar el sobrant, ni tampoc serà procedent l'exigència del pagament dels interessos que ha d'anar lligat a aquelles circumstàncies.  
5. A efectes del que preveu l'apartat anterior, l'ingrés s'haurà d'efectuar per mitjà de xec o transferència bancària al compte número 1933-5337-45-6193979931, la titular del qual és la Generalitat Valenciana, i s'haurà d'identificar el número d'expedient.  
  
Article 23. Procediment sancionador  
Si, com a conseqüència de la tramitació d'un expedient de reintegrament, es detecta alguna de les infraccions tipificades en el títol IV de la Llei 38/2003, de 17 de novembre, General de Subvencions, se seguirà el procediment establit en l'article 67 de la mencionada llei desenrotllat pels capítols I i II del títol III i II del Reglament general de subvencions, així com el que establix l'article 102 i següents del mencionat reglament.  
  
DISPOSICIONS ADDICIONALS  
  
Primera  
A fi d'atendre el finançament de les subvencions previstes en la present orde, es destinaran 09.110.816 euros amb càrrec al pressupost de 2013, amb càrrec al subprograma 322.52, Formació i Qualificació Professional, línia de subvenció T2946000, amb la distribució territorial següent:  
Alacant 7.116.200 euros.  
Castelló 2.093.000 euros.  
València 8.990.800 euros.  
  
Estes subvencions són susceptibles de ser cofinançades fins al 80 % pel Fons Social Europeu.  
  
Segona  
El que disposa la present normativa no serà aplicable als projectes de tallers d'ocupació que es desenrotllen a la Comunitat Valenciana, finançats amb càrrec a la reserva estatal de fons que realitza el Servici Públic d'Ocupació Estatal.  
  
Tercera  
Les subvencions corresponents als tallers d'ocupació es regularan pel que preveu esta orde i, en tot allò que no s'opose al que establix la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament que la desplega; per l'Orde de 14 de novembre de 2001, per la qual es desplega el Reial Decret 282/1999, de 22 de febrer, pel qual s'establix el Programa de Tallers d'Ocupació, i s'establixen les seues bases reguladores.  
  
En allò que no preveuen estes normes serà aplicable el que establix l'esmentada Llei 38/2003, de 17 de novembre, General de Subvencions i el Reial Decret 887/2006, de 21 de juliol, pel qual s'aprova el reglament que la desplega.   
  
Quarta  
Quan es tracte de formació certificable, serà aplicable el Reial Decret 34/2008, de 18 de gener, pel qual es regulen els certificats de professionalitat i la normativa que el desplega.  
  
Quinta  
Les ajudes a la formació regulades en el present acte són compatibles amb el mercat comú, a tenor de l'article 107, apartat 1 del Tractat de Funcionament de la Unió Europea, i queden dispensades de l'obligació de notificació establida en l'article 108, apartat 3, del Tractat i de comunicar, d'acord amb el que preveu l'article 3.3 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
  
  
DISPOSICIONS FINALS  
  
Primera  
Es faculta el/la secretari/ària autonòmic/a competent en matèria de formació professional per a l'ocupació, per a dictar totes les instruccions i adoptar les mesures que considere oportunes per a l'execució i aplicació de la present orde; així com per a modificar els terminis establits en esta, amb caràcter excepcional, quan concórreguen circumstàncies degudament motivades.   
Així mateix se'l faculta perquè mitjançant una resolució puga, sense necessitat d'obrir un nou termini de presentació de sol·licituds, redistribuir els crèdits inicialment previstos i en el cas que durant l'exercici 2013 es produïsquen modificacions del crèdit disponible, incrementar les dotacions econòmiques i adjudicar ajudes a altres projectes presentats a l'empara d'esta convocatòria i que, reunint tots els requisits, inicialment no hagen pogut ser finançats per insuficiència de crèdit per a això, prèvia publicació dels mencionats crèdits en el Diari Oficial de la Comunitat Valenciana. La resolució d'estos nous projectes exigirà l'informe previ de la respectiva comissió de valoració, i la proposta de l'òrgan instructor.  
  
Segona  
La present orde entrarà en vigor l'endemà de ser publicada en el Diari Oficial de la Comunitat Valenciana.  
  
Contra este acte, que esgota la via administrativa, els interessats poden interposar un recurs contenciós administratiu en el termini de dos mesos comptats des de l'endemà de ser publicada, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant d'este mateix òrgan en el termini d'un mes comptat en els termes ja mencionats, segons el que disposen els articles 116 i 117 de la llei 30/1992, de 26 de novembre, LRJPAC. Tot això sense perjuí que es puga interposar qualsevol altre recurs dels previstos en la legislació vigent .   
  
València, 29 de maig de 2013  
  
El conseller d'Economia, Indústria, Turisme i Ocupació,  
MÁXIMO BUCH TORRALVA  
  
  
ANNEX I  
  
Una vegada comprovat per la Direcció Territorial d'Ocupació que la sol·licitud i la documentació aportada reunix tots els requisits que s'especifiquen en l'orde de convocatòria, es procedirà a la valoració material de les sol·licituds.  
I. Criteris de valoració  
Criteri 1. Inserció  
Aquelles entitats que voluntàriament desitgen aportar dades d'inserció hauran d'adjuntar a la sol·licitud còpies dels contractes laborals realitzats després de la finalització dels cursos subvencionats. Estos contractes hauran de ser de jornada completa setmanal i de duració igual o superior a tres mesos o període de treball real equivalent a temps parcial, independentment de l'activitat de què es tracte. En tots els casos, hauran d'aportar, a més, una relació de totes les accions subvencionades i finalitzades per l'entitat en els dos exercicis anteriors. En cas contrari no es valorarà este apartat.  
Este criteri es valorarà considerant el percentatge d'alumnes inserits sobre els finalitzats en totes les accions formatives impartides per l'entitat durant els dos exercicis anteriors.   
Es valorarà de 0 a 20 punts aplicant la fórmula següent:  
  
Total alumnes inserció laboral  
----------------------------------------------------- × 20  
Total alumnes finalizats per l'entitat  
  
Criteri 2. Aportacions  
Es valorarà l'esforç inversor de l'entitat promotora o altres entitats col·laboradores.  
La puntuació obtinguda serà proporcional a les aportacions realitzades respecte a la quantia de la subvenció sol·licitada, dins dels límits següents: un màxim de 20 punts quan les aportacions siguen de quantia igual o superior a la subvenció sol·licitada i de zero punts quan no hi haja cap aportació econòmica.  
  
Criteri 3. Homologació  
Entitats que compten, abans de la finalització del termini de presentació de sol·licituds, amb aula de teoria acreditada o homologada. 10 punts.  
  
Criteri 4. Noves tecnologies  
Utilització de noves tecnologies de la informació en el desenrotllament del pla formatiu: 10 punts.  
  
Criteri 5. Desempleats/ades  
Percentatge de desempleats majors de vint-i-cinc anys existents en l'àmbit territorial del projecte superior a la mitjana provincial: 10 punts.   
  
Criteri 6. Especialitats  
Adequació entre les especialitats proposades i ocupacions més contractades en el mercat laboral del territori: entre 0 i 10 punts.  
  
Criteri 7. Impacte socioeconòmic  
Es valorarà l'impacte socioeconòmic del projecte en el corresponent àmbit territorial, amb específica referència a la contractació dels alumnes treballadors, i es donarà especial rellevància quan el projecte es desenrotlle en un barri d'acció preferent. Entre 0 i 10 punts.  
  
  
Criteri 8. Àmbit  
Quan l'entitat promotora tinga la consideració de mancomunitat, o una altra entitat l'àmbit d'actuació de la qual tinga caràcter supramunicipal o, l'actuació es desenrotlle en municipis de 50.000 habitants, o més: 10 punts.  
Nota: les dades emprades per a la valoració dels criteris 5 i 6 s'extrauran de les estadístiques més actuals en la data de publicació d'esta orde de convocatòria publicades en el web del Servef .  
  
Valoració final del procés d'avaluació  
Les sol·licituds obtindran una valoració final d'acord amb el quadro resum següent:   
  
  
  
El valor absolut de la puntuació final determinarà l'orde de prioritat d'aprovació de les accions fins a esgotar el pressupost assignat.